 Ụlọ Nche, Nke 1 2019  Ònye Bụ Chineke?A naghị ere akwụkwọ a ere. O so nihe e ji arụ ọrụ ịkụziri ndị mmadụ Baịbụl nụwa dum. E jikwa onyinye si ndị mmadụ nobi akwado ọrụ a. Ị chọọ inye onyinye, biko gaa na Ọ gwụkwala ma è dere aha Baịbụl ọzọ, amaokwu Baịbụl ndị e dere nakwụkwọ a si na Baịbụl e ji asụsụ Igbo a na-ede noge a dee, ya bụ,Baịbụl NsọNsụgharị Ụwa Ọhụrụ nke Akwụkwọ Nsọ.MAGAZIN A bụỤlọ Nchena-enye Jehova Chineke, bụ Onye na-achị eluigwe na ụwa, otuto. Ozi ọma dị na ya na-akasi ndị mmadụ obi. Ozi ọma ahụ bụ na Alaeze Chineke, nke bụ ọchịchị dị neluigwe, ga-eme ka ajọ omume niile kwụsị noge na-adịghị anya, meekwa ka ụwa ghọọ paradaịs. Ọ na-agwa ndị mmadụ ka ha nwee okwukwe na Jizọs Kraịst, bụ onye nwụrụ ka anyị wee nweta ndụ ebighị ebi, onye bụkwa Eze na-achị ugbu a nAlaeze Chineke. Ndịàmà Jehova na-ebipụta magazin a kemgbe afọ 1879. Ọ naghị etinye aka na ndọrọ ndọrọ ọchịchị. Ihe niile ọ na-ekwu si na Baịbụl.Isiokwu Ndị Dị nỤlọ Nche AÒnye Bụ Chineke?Ọtụtụ ndị sị na ha kweere na Chineke. Ma, ị jụọ ha onye Chineke bụ, ha ana-ekwu ihe dị iche iche. Ụfọdụ na-ekwu na Chineke bụ onyeikpe obi kpọrọ nkụ, na naanị ihe dị ya mkpa bụ ịta ndị mmadụ ahụhụ ma ha mee ihe ọjọọ. Ndị ọzọ ana-ekwu na ọ hụrụ ụmụ mmadụ nanya, na-agbagharakwa ha nagbanyeghị ihe ha mere. Ndị ọzọ kwekwaara na ọ nọ anyị nebe dị anya nakwa na ọ chọghị ịma banyere anyị. Ihe ndị a dị iche iche ndị mmadụ na-ekwu nwere ike ime ka ọtụtụ ndị chee na ọ gaghị ekwe omume mmadụ ịmara onye Chineke bụ.Ọ dị mkpa ịma onye Chineke bụ?Ee, ọ dị mkpa. Ịmata Chineke nke ọma nwere ike ime ka ndụ gị nwee isi. Ọrụ Ndịozi 17:26-28 Ka ị na-abịarụkwu Chineke nso ka ọ ga na-ahụkwu gị nanya, na-enyekwara gị aka. Jems 4:8 Ihe kacha mkpa bụ na ịmata Chineke nke ọma ga-eme ka i nweta ndụ ebighị ebi.Jọn 17:3.Olee otú ị ga-esi mata onye Chineke bụ?Chegodị gbasara ezigbo enyi gị ị ma nke ọma. Olee otú gị na ya si malite dịwa ná mma? O nwere ike ịbụ na i bu ụzọ mata aha ya, ụdị onye ọ bụ, ihe ndị na-amasị ya na ihe ndị na-anaghị amasị ya, ihe ndị o merela na ihe ndị ọ chọrọ ime nakwa ihe ndị ọzọ. Ọ bụ ihe ndị ahụị matara gbasaraonye ahụ mere ka gị na ya dịrị ná mma.Anyị nwekwara ike ịmata onye Chineke bụ ma ọ bụrụ na anyị atụlee ihe ndị a na-esonụ:GỊNỊ BỤ AHA CHINEKE?OLEE ỤDỊ ONYE Ọ BỤ?OLEE IHE NDỊ O MERELA?OLEE IHE NDỊ Ọ GA-EME?OLEE URU ỊMATA ONYE CHINEKE BỤ GA-ABARA GỊ?Ụlọ Nchea ga-eji Baịbụl zaa ajụjụ ndị a. Isiokwu ndị dị na ya ga-enyere gị aka ịmata onye Chineke bụ na uru ị ga-erite ma gị na ya dịrị ná mma.Gịnị Bụ Aha Chineke?Ọ bụrụ na ị chọọ ịmata mmadụ, ihe mbụ i nwere ike ịjụ ya bụ, Gịnị bụ aha gị? Ọ bụrụ na ị jụọ Chineke ajụjụ ahụ, gịnị ka i chere ọ ga-aza gị?Abụ m Jehova. Ọ bụ ya bụ aha m.Aịzaya 42:8.Ị nụtụla aha ahụ? Ọ bụrụ na ị nụtụbeghị ya, o nwere ike ịbụ nihi na ọtụtụ ndị sụgharịrị Baịbụl edeghị aha Chineke ọtụtụ ebe, ụfọdụ ededịghị ya ede. Ihe ha na-ejikarị edochi ya bụ ONYENWE ANYỊ. Ma, aha Chineke gbara ihe dị ka ugboro puku asaa na Baịbụl mbụ e dere. Aha ahụ nwere mkpụrụ akwụkwọ Hibru anọ, nke dabara ná mkpụrụ akwụkwọ bụ YHWH ma ọ bụ JHVH. Otú e si akpọ ya nIgbo kemgbe ụwa bụ Jehova.Aha Chineke pụtara ọtụtụ ugboro nAkwụkwọ Nsọ Hibru nakwa nọtụtụ nsụgharị ndị ọzọAkwụkwọ Mpịakọta Osimiri Nwụrụ Anwụ nke Abụ Ọma nagbata afọ 30 ruo nafọ 50, nasụsụ HIBRUAkwụkwọ Nsọ nke Tindel sụgharịrị nafọ 1530, nasụsụ BEKEENsụgharị Baịbụl Reina-Valera nafọ 1602, nasụsụ SPANISHUnion Version nafọ 1919, nasụsụ CHAỊNIIZIHE MERE AHA CHINEKE JI DỊ MKPAChineke ji aha ya kpọrọ ihe.O nweghị onye gụrụ Chineke aha ahụ. Ọ bụ yanwa gụrụ ya onwe ya. Jehova kwuru, sị: Nke a bụ aha m ruo mgbe ebighị ebi, nke a bụkwa ihe ncheta m site notu ọgbọ ruo ọgbọ ọzọ. Ọpụpụ 3:15 Na Baịbụl, aha Chineke pụtara ọtụtụ ugboro karịa utu aha ya ndị dị ka, Onye Pụrụ Ime Ihe Niile, Nna, Onyenwe anyị, na Chineke. Ọ pụtakwara ọtụtụ ugboro karịa aha ndị mmadụ, ndị dị ka Ebreham, Mozis, Devid, na Jizọs. Ihe ọzọkwa bụ na Jehova chọrọ ka ndị mmadụ mara aha ya. Baịbụl kwuru, sị: Ka ndị mmadụ wee mara na gị onwe gị, onye aha gị bụ Jehova, Ọ bụ naanị gị bụ Onye Kasị Elu nụwa niile.Abụ Ọma 83:18.Jizọs ji aha Chineke kpọrọ ihe.Nekpere a na-akpọ Nna Anyị nke Bi nEluigwe ma ọ bụ Ekpere Onyenwe Anyị, Jizọs kụziiri ndị na-eso ụzọ ya ka ha rịọ Chineke, sị: Ka e dooaha gịnsọ. Matiu 6:9 Jizọs gwakwara Chineke nekpere, sị: Nna, mee kaaha gịdị ebube. Jọn 12:28 Ihe kacha Jizọs mkpa ná ndụ bụ ime ka aha Chineke dị ebube. Ọ bụ ihe mere o ji kpee ekpere, sị: Emewokwa m ka ha mara aha gị, m ga-emekwa ka a mara ya.Jọn 17:26.Ndị na-efe Chineke ji aha Chineke kpọrọ ihe.Ndị fere Chineke noge ochie ghọtara na aha Chineke nwere ike ichebe ha ma zọpụta ha. Aha Jehovabụ ụlọ elu siri ike. Nime ya ka onye ezi omume na-agbaba, e wee chebe ya. Ilu 18:10 Onye ọ bụla nke ga-akpọku aha Jehova ga-alanahụ. Joel 2:32 Baịbụl gosiri na a ga-eji aha Chineke mata ihe dị iche ná ndị na-efe ya na ndị na-anaghị efe ya. Nihi na ndị niile dị iche iche ga na-ejegharị, onye ọ bụla naha chi ya; ma anyị onwe anyị ga na-ejegharị naha Jehova bụ Chineke anyị ruo mgbe ebighị ebi, ọbụna ruo mgbe niile ebighị ebi.Maịka 4:5;Ọrụ Ndịozi 15:14.IHE AHA AHỤ NA-EGOSIAha ahụ mere ka Chineke pụọ iche.Ọtụtụ ndị ọkà mmụta Baịbụl kwuru na ihe aha ahụ bụ Jehova pụtara bụ Ọ Na-eme Ka Ọ Bụrụ. Jehova mere ka a mata ihe aha ya pụtara mgbe ọ gwara Mozis gbasara onwe ya, sị: M GA-ABỤ IHE M CHỌRỌ ỊBỤ. Ọpụpụ 3:14 Ma, ihe aha Chineke pụtara abụghị naanị na ọ bụ Onye kere ihe niile. Aha ya pụtakwara na o nwere ikeịghọ ma ọ bụ mee ka ihe ndị o kere eke ghọọ ihe ọ bụla dị mkpa iji mezuo uche ya.Aha ndị a na-etu Chineke nwere ike igosi ọkwá ya ma ọ bụ otú ike ya hà. Ma, ọ bụ naanị aha ya na-egosi ihe niile gbasara ya na ihe ndị o nwere ike ime.Aha ahụ na-egosi na Chineke nwere mmasị nebe anyị nọ.Ihe aha Chineke pụtara na-egosi na ihe banyere ihe niile o kere eke, ma anyịnwa, na-emetụ ya nobi. A sị kwuwe, na Chineke gwara anyị aha ya na-egosi na ọ chọrọ ka anyị mara ya nke ọma. Ọ gwadịrị anyị aha ya tupu anyị echewe gbasara ịma aha ya. O doro anya na Chineke chọrọ ka anyị were ya ka Onye dị adị anyị nwere ike ịbịaru nso, ọ bụghị ka chi nọ ebe dị anya.Abụ Ọma 73:28.Anyị na-akpọ aha Chineke, o gosiri na anyị nwere mmasị nebe ọ nọ.Iji maa atụ, ọ bụrụ na ị chọrọ ka mmadụ bụrụ enyi gị, ị ga agwa ya aha gị. Olee otú obi ga-adị gị ma ọ bụrụ na ọ jụ ịna-akpọ gị aha gị? Ka oge na-aga, i nwedịrị ike ichewe ma onye ahụ ọ chọkwara ka gị na ya bụrụ enyi. Otú ahụ ka ọ dịkwa Chineke. Ọ gwala anyị aha ya, gwakwa anyị ka anyị na-akpọ ya aha ya. Ọ bụrụ na anyị ana-akpọ ya aha ya, o gosiri na anyị chọrọ ka anyị na ya dịrị ná mma. Ọ madị ndị na-echebara aha ya echiche.Malakaị 3:16.Ihe mbụ anyị kwesịrị ime ma ọ bụrụ na anyị chọrọ ịmata Chineke bụ ịmata aha ya. Ma, ọ bụghị ebe okwu biri. Anyị kwesịkwara ịmata ụdị onye ọ bụ nakwa àgwà ndị o nwere.GỊNỊ BỤ AHA CHINEKE?Aha Chineke bụ Jehova. O mere ka Chineke pụọ iche, meekwa ka a mata na ọ na-emezu nkwa yaOlee Ụdị Onye Chineke Bụ?Ka anyị na-amụtakwu àgwà mmadụ, ka anyị na-amatakwu ụdị onye onye ahụ bụ. Ọ ga-emekwa ka anyị na onye ahụ dịkwuo ná mma. Otú ahụkwa, ka anyị na-amatakwu àgwà Chineke, ka anyị na-amatakwu onye ọ bụ. Nime àgwà niile Chineke nwere, anọ kacha pụta ìhè, ha bụ: ike, amamihe, ikpe ziri ezi, na ịhụya.CHINEKE DỊ IKEỌkaakaa Onyenwe anyị Jehova! Lee, ọ bụ gị ji ike ukwu gị na ogwe aka ị gbatịrị agbatị kee eluigwe na ụwa.JEREMAYA 32:17.Ihe ndị Chineke kere na-egosi na ọ dị ike. Dị ka ihe atụ, olee otú ọ na-adị gị ma ọ bụrụ na ị nọrọ nèzí mgbe anwụ na-acha? Ahụ ga-ekporo gị ọkụ. Ihe ọ na-egosi bụ na Jehova nwere ike dị ukwuu. Olee otú anyanwụ siruru nike? Netiti ya, okpomokụ ya na-adị ihe dị ka 15,000,000degrees Celsius.Ike anyanwụ na-emepụta na tinkọm tinkọm ọ bụla hà ka nke ọtụtụ narị nde bọmbụ nuklia na-emepụta ma ha gbawaa.Ma, anyanwụ dị ntakịrị ma e jiri ya tụnyere ọtụtụ nime narị puku ijeri kpakpando ndị e nwere na mbara ígwé. Ndị ọkà mmụta sayensị kwuru na kpakpando kachanụ a na-akpọUY Scutiji ihe dị ka okpukpu otu puku na narị asaa ka anyanwụ ibu. Ọ bụrụ na kpakpando a adịrị nebe anyanwụ dị, ọ ga-ekpuchi ụwa, kpuchiekwa ọkara Jupita. Ihe a nwere ike inyere anyị aka ịghọtakwu ihe Jeremaya kwuru. O kwuru na Jehova Chineke ji ike ya dị ukwuu kee eluigwe na ụwa.Olee otú ike Chineke si abara anyị uru?Ọ bụ ihe ndị Chineke kere, dị ka anyanwụ na ihe ndị ọzọ dị ịtụya dị nụwa, na-eme ka anyị dịrị ndụ. Chineke na-ejikwa ike ya na-enyere anyị aka notu notu. Olee otú o si eme ya? Noge Jizọs nọ nụwa, Chineke nyere ya ike o ji rụọ ọrụ ebube dị iche iche. Baịbụl sịrị: Ndị ìsì na-ahụ ụzọ, ndị ngwọrọ na-ejekwa ije, a na-eme ka ndị ekpenta dị ọcha, ndị ntị chiri na-anụkwa ihe, a na-akpọlitekwa ndị nwụrụ anwụ. Matiu 11:5 Oleekwanụ maka taa? Baịbụl kwuru, sị: Ọ na-eme ka onye ike gwụrụ nwee ike. . . . Ma ndị nwere olileanya nebe Jehova nọ ga-enwetaghachi ike. Aịzaya 40:29,31 Chineke nwere ike inye anyị ike karịrị ike nkịtị ka anyị nwee ike idi ihe ndị na-enye anyị nsogbu ná ndụ. 2 Ndị Kọrịnt 4:7 Ọ bụ na ị gaghị achọ ịbụ enyi Chineke onye hụrụ anyị nanya ma na-ejikwa ike ya na-enweghị atụ enyere anyị aka?CHINEKE NWERE AMAMIHEJehova, lee ka ọrụ gị si dị ọtụtụ! I ji amamihe rụọ ha niile.ABỤ ỌMA 104:24.Ka anyị na-amụtakwu gbasara ihe ndị Chineke kere, ka anyị na-achọpụta na amamihe ya dị ukwuu. Ndị mmadụ na-aga mụọ gbasara ihe ndị Chineke kere, lere ya anya mezikwuo ihe ndị nke ha rụpụtara, ma ọ bụ ihe ndị dị obere ka ihe e ji akpọchi ihe ma ọ bụ ihe ndị buru ibu ka ụgbọelu.E kere anya anyị nụzọ dị ịtụyaIhe kacha egosi na Chineke nwere amamihe dị ukwuu bụ otú o si kee mmadụ. Dị ka ihe atụ, chegodị gbasara otú nwa e bu nafọ si eto. Ọ na-amalite notu mkpụrụ ndụ nke ihe niile gbasara otú nwa ahụ ga-adị dị nime ya. Mkpụrụ ndụ ahụ na-ekewa ọtụtụ ụzọ ma yie ibe ha. Mgbe oge ruru, mkpụrụ ndụ ndị ahụ na-amalite ịghọ ụdị mkpụrụ ndụ dị iche iche, dị ka nke na-emepụta ọbara, nke na-emepụta akwara, na nke na-emepụta ọkpụkpụ. Ka oge na-aga, akụkụ ahụ dị iche iche na-amalite ịrụ ọrụ. Naanị nime ọnwa itoolu, mkpụrụ ndụ mbụ ahụ na-aghọ nwa ọhụrụ nwere ọtụtụ ijeri mkpụrụ ndụ. Otú ahụ nwa nọ nafọ si eto gosiri na Chineke nwere ezigbo amamihe. O meekwala ka ọtụtu ndị kweta na ihe otu onye so dee Baịbụl kwuru bụ eziokwu. O kwuru, sị: M ga-eto gị nihi na i kere m nụzọ dị egwu, dịkwa ebube. Ọrụ gị dị ebube.Abụ Ọma 139:14.Olee otú amamihe Chineke si abara anyị uru?Onye Kere anyị ma ihe ga-eme ka obi na-atọ anyị ụtọ. Ebe ọ bụ na o nwere amamihe dị ukwuu, ihe ọ na-agwa anyị na Baịbụl ga-abara anyị uru. Dị ka ihe atụ, Baịbụl gwara anyị, sị: Na-agbaghara ibe unu kpamkpam. Ndị Kọlọsi 3:13 Ihe a Baịbụl kwuru ọ bara uru? Ee. Ndị dọkịta achọpụtala na mmadụ ịgbaghara onye mejọrọ ya nwere ike ime ka ọ na-ehi ụra nke ọma, belata ọbara mgbali elu, mee ka mmadụ ghara ịda mbà nobi, meekwa ka ọ ghara ịna-arịakarị ọrịa. Chineke dị ka enyi hụrụ anyị nanya, onye na-enye anyị ndụmọdụ ndị ga-abara anyị uru mgbe niile. 2 Timoti 3:16, 17 Ọ bụ na ị gaghị achọ ka ụdị onye a bụrụ enyi gị?CHINEKE NA-EKPE IKPE ZIRI EZIJehova hụrụ ikpe ziri ezi nanya.ABỤ ỌMA 37:28.Chineke na-eme ihe ziri ezi mgbe niile. Neziokwu, Baịbụl sịrị: Ya bụrụ Chineke ihe arụ ime ihe ọjọọ, ya bụrụ Onye Pụrụ Ime Ihe Niile ihe arụ ime ihe nụzọ na-ezighị ezi. Job 34:10 Chineke na-ekpe ikpe ziri ezi. Otu ọbụ abụ kwuru banyere Jehova, sị: Ị ga-ekpe ndị dị iche iche ikpe ziri ezi. Abụ Ọma 67:4 Ebe ọ bụ na Jehova na-ahụ ihe dị nobi, mmadụ agaghị ejili omume ihu abụọ megharịa ya anya. Kama, ọ ma nke bụ eziokwu mgbe niile ma na-ekpe ikpe ziri ezi. 1 Samuel 16:7 Ihe ọzọkwa bụ na Chineke na-ahụ ihe ọ bụla bụ ihe ọjọọ na ikpe na-ezighị ezi dị nụwa. O kwekwara nkwa na noge na-adịghị anya, a ga-ebipụ ndị ajọ omume nụwa.Ilu 2:22.Ma, Chineke abụghị onyeikpe obi kpọrọ nkụ nke na-achọ onye ọ ga-ata ahụhụ. Ọ na-eme ebere mgbe o kwesịrị ime ebere. Baịbụl kwuru na Jehova dị ebere, na-emekwa amara. Ọ na-emedịrị ndị mmehie ji obi ha niile chegharịa ebere. Ọ bụ na nke ahụ abụghị ikpe ikpe ziri ezi?Abụ Ọma 103:8;2 Pita 3:9.Olee otú ikpe ziri ezi Chineke si abara anyị uru?Pita onyeozi kwuru, sị: Chineke adịghị ele mmadụ anya nihu, kama ná mba ọ bụla, onye na-atụ egwu ya ma na-eme ezi omume bụ onye ọ na-anabata nke ọma. Ọrụ Ndịozi 10:34, 35 Otú Jehova si ekpe ikpe ziri ezi na-abara anyị uru nihi na ọ naghị ele mmadụ anya nihu. Anyị na Chineke nwere ike ịdị ná mma, ya ana-anabatakwa ofufe anyị na-efe ya nagbanyeghị ebe anyị si, otú anyị gụruru akwụkwọ ma ọ bụ ọkwà anyị.Chineke anaghị ele mmadụ anya nihu. Nihi ya, o nwere ike imere anyị ihe ọma nagbanyeghị ebe anyị si, otú anyị gụruru akwụkwọ ma ọ bụ ọkwà anyịIhe mere Chineke ji nye anyị akọnuche bụ ka anyị ghọta otú o si ekpe ikpe ziri ezi, ka ọ baakwara anyị uru. Baịbụl kọwara akọnuche dị ka iwu dị nobi mmadụ, nke na-agba àmà ma ànyị na-eme ihe ọma ma ọ bụ ihe ọjọọ. Ndị Rom 2:15 Olee otú o si abara anyị uru? Ọ bụrụna anyị azụọ akọnuche anyị nke ọma, o nwere ike ime ka anyị ghara ime ihe ọjọọ ma ọ bụ kpee ikpe na-ezighị ezi. Ọ bụrụkwa na anyị emee ihe na-adịghị mma, o nwere ike ime ka anyị chegharịa ma mee ihe maka ya. Nke bụ eziokwu bụ na ọ bụrụ na anyị aghọta otú Jehova si ekpe ikpe ziri ezi, ọ ga-enyere anyị aka ịbịaru ya nso.CHINEKE BỤ ỊHỤNANYAChineke bụ ịhụya.1 JỌN 4:8.Chineke nwere ike na amamihe, na-ekpekwa ikpe ziri ezi. Ma Baịbụl asịghị na ọbụike, amamihe, ma ọ bụ ikpe ziri ezi. Ọ sịrị na Chinekebụịhụya. Gịnị mere o ji kwuo otú ahụ? Ọ bụ ike Chinekena-emeka o nwee ike ime ihe ndị ọ na-eme. Amamihe ya na ikpe ziri ezi yana-eduziihe ọ na-eme. Ma ihena-akpaliya ime ihe niile ọ na-eme bụ ịhụya. Ihe niile ọ na-eme gosiri na ọ hụrụ anyị nanya.Ọ bụ eziokwu na o nweghị ihe kọrọ Chineke, ịhụya o nwere mere o ji kee ndị mmụọ ozi bi neluigwe na ụmụ mmadụ bi nụwa, ndị ọ ga na-elekọta ma hụ nanya. O kere ụwa a otú ọ ga-adị mma ka ụmụ mmadụ biri na ya. Ọ ka na-ahụkwa ụmụ mmadụ nanya, ọ bụ ya mere o ji eme ka anyanwụ ya waara ndị ọjọọ na ndị ọma, na-emekwa ka mmiri zooro ndị ezi omume na ndị ajọ omume.Matiu 5:45.Ihe ọzọkwa bụ na Jehova nwere obi ọmịiko dị ukwuu, na-emekwa ebere. Jems 5:11 Ọ na-ahụkwa ndị na-agba mbọ ka ha na ya dịrị ná mma nanya. Chineke maara ha notu notu. Neziokwu, ihe banyeregịna-emetụ ya nobi.1 Pita 5:7.Olee otú ịhụya Chineke si abara anyị uru?Ọ bụrụ na anyị ahụ ka anyanwụ na-apụta nụtụtụ, obi na-atọ anyị ụtọ. Ọ na-eme anyị obi ụtọ ma anyị hụ ka nwatakịrị na-achị ọchị. Obi na-adịkwa anyị ụtọ ma ọ bụrụ na anyị na ndị ezinụlọ anyị adịrị ná mma. Ọ bụ eziokwu na anyị ka nwere ike ịdị ndụ ma ọ bụrụ na ihe ndị a adịghị, ma ọ ga-eme ka anyị na-enwekwu obi ụtọ ná ndụ.Ekpere bụ ụzọ ọzọ anyị si erite uru nịhụya Chineke. Baịbụl kwuru, sị: Unu echegbula onwe unu banyere ihe ọ bụla, kama nihe niile, jirinụ ekpere na ịrịọsi arịrịọ ike na inye ekele mee ka Chineke mara ihe unu na-arịọ. Jehova chọrọ ka anyị bịakwute ya ma kọọrọ ya mkpa anyị niile, otú ahụ nna hụrụ nwa ya nanya na-achọ. Ebe ọ bụ na ọ hurụ anyị nanya, o kwere anyị nkwa na ọ ga-enye anyị udo nke Chineke nke karịrị echiche niile.Ndị Filipaị 4:6, 7.Ihe ndị a anyị kwuru gbasara àgwà Chineke ndị pụtara ìhè, ya bụ, ike, amamihe, ikpe ziri ezi, na ịhụya ya, ò meela ka ị matakwuo ya nke ọma? Iji nyere gị aka ịhụkwu Chineke nanya, anyị na-agba gị ume ka ị gụọ isiokwu ndị na-esonụ ka ịhụ ihe ndị Chineke mere noge gara aga, nakwa ihe ndị ọ ga-emere gị nọdịnihu.OLEE ỤDỊ ONYE CHINEKE BỤ?Ọ bụ Jehova kacha ike, mara ihe ma na-ekpe ikpe ziri karịa onye ọ bụla. Ma, àgwà ya nke kacha amasị anyị bụ ịhụyaOlee Ihe Ndị Chineke Merela?Ihe ga-enyere gị aka ịmata mmadụ nke ọma bụ ịmata ihe ndị onye ahụ merela nakwa nsogbu ndị o dirila. Ọ bụkwa otú ahụ ka ọ dị, ọ bụrụ na anyị chọrọ ịmata onye Chineke bụ nke ọma, anyị kwesịrị ịmụ gbasara ihe ndị o merela noge gara aga. Nke ahụ ga-enyere anyị aka ịmata otú ihe ndị o mere nwere ike isi bara anyị uru ugbu a nakwa nọdịnihu.CHINEKE KERE IHE NIILE MAKA ỌDỊMMA ANYỊỌ bụ Jehova Chineke kere ihe niile. A na-ahụkwa àgwà ya ndị a na-apụghị ịhụ anya . . . nke ọma malite mgbe e kere ụwa gaa nihu, nihi na a na-aghọta ha site nihe ndị e kere eke. Ndị Rom 1:20 Ọ bụ ya bụ Onye jiikeya kee ụwa, Onye jikwaamamiheya mee ka elu ala guzosie ike, Onye jikwanghọtaya setịa eluigwe. Jeremaya 10:12 Ihe ndị Chineke kere eke na-egosị na ọ hụrụ anyị nanya.Otú Chineke si kee anyị nonyinyo ya gosiri na o kere anyị nụzọ pụrụ iche. Jenesis 1:27 Ihe ọ pụtara bụ na o kere anyị otú anyị ga-enweli ike ịna-akpatụ ọmarịcha àgwà ndị o nwere. O kere anyị ka anyị nwee ike ịghọta otú o si ele ihe anya na ihe ndị na-amasị ya. Ọ bụrụ na anyị ejisie ike na-eme ihe ndị a, anyị ga na-enwe ezigbo obi ụtọ ná ndụ. Ihe ọzọkwa bụ na anyị nwere ike ịbụ enyi ya.Ihe ndị Chineke kere nụwa na-egosị na ihe gbasara anyị na-emetụ ya nobi. Pọl onyeozi kwuru na Chineke ahapụghị onwe ya nenweghị ihe àmà, ebe o mere ihe ọma, na-enye anyị mmiri ozuzo site neluigwe, na oge mkpụrụ ji amị, na-enyekwa anyị nri nụba, na-emekwa ka anyị nwee obi ụtọ. Ọrụ Ndịozi 14:17 Ọ bụghị naanị ihe ndị dị anyị mkpa iji dị ndụ ndụ ka Chineke nyere anyị. O nyere anyị ọtụtụ ihe ndị ọzọ, nụdị ha dị iche iche, ka ndụ nwee ike ịna-atọ anyị ụtọ. Ma, e nwekwara ọtụtụ ihe ndị ọzọ o bu nobi imere anyị.Jehova kere ụwa a ka ụmụ mmadụ biri na ya ruo mgbe ebighi ebi. Baịbụl kwuru, sị: Ụwa ka o nyere ụmụ mmadụ, nakwa na o keghị ya nefu, ọ kpụrụ ya ka e biri nime ya. Abụ Ọma 115:16;Aịzaya 45:18 Ole ndị ga-ebi nụwa a, afọ ole ka ha ga-ebi na ya? Ndị ezi omume ga-enweta ụwa, ha ga-ebikwa nelu ya ruo mgbe ebighị ebi.Abụ Ọma 37:29.Ọ bụ ya mere na mgbe Jehova kere nwoke mbụ na nwaanyị mbụ bụ Adam na Iv, o tinyere ha na paradaịs ka ha na-akọ ihe na ya ma na-elekọta ya. Jenesis 2:8,15 O nyere ha ọrụ abụọ na-eme obi ụtọ. Ọ sịrị ha: Mụọnụ ọmụmụ, baanụ ụba ma jupụta ụwa, meekwanụ ka ọ dịrị nokpuru unu. Jenesis 1:28 Noge ahụ, Adam na Iv nwere olileanya ịdị ndụ ebighị ebi nụwa. Ma, ọ dị mwute na ha nupụụrụ Chineke isi si otú ahụ tụfuo ọmarịcha ohere ha nwere iso ná ndị ezi omume ga-enweta ụwa. Ma, anyị ga-emecha hụ na ihe a ha mere agbanweghị ihe Jehova bu nobi kee anyị. Ka anyị burugodị ụzọ tụlee ihe ọzọ Chineke merela.CHINEKE NYERE ANYỊ OKWU YAA na-akpọ Baịbụl Okwu Chineke. Gịnị mere Chineke ji nye anyị Baịbụl? Ihe kacha mkpa mere o ji nye anyị ya bụ ka anyị mụtakwuo gbasara ya. Ilu 2:1-5 Neziokwu, Baịbụl anaghị aza ajụjụ niile anyị nwere gbasara Chineke. O nweghịkwanụ akwụkwọ nwere ike ịza ha niile. Ekliziastis 3:11 Ma, ihe niile dị na Baịbụl na-enyere anyị aka ịmata Chineke. Anyị na-esi na ya amata onye ọ bụ, otú o si emeso ụmụ mmadụ ihe, ihe mmadụ ga-eme ka ya na Chineke dịrị ná mma na ihe ọ ga-abụ mmadụ mee ya na ya agaghị adị ná mma. Abụ Ọma 15:1-5 Anyị na-esikwa na ya amata otú anyị ga-esi na-efe ya, otú anyị kwesịrị isi na-akpa àgwà, na otú anyị ga-esi na-ele ihe onwunwe anya. Ihe kacha enyere anyị aka ịmata ụdị onye Chineke bụ bụ ihe ndị Ọkpara ya bụ Jizọs Kraịst mere na ihe ndị o kwuru e dere na Baịbụl.Jọn 14:9.Ihe ọzọ mere Jehova ji nye anyị Baịbụl bụ ka anyị nwee ike ịmata ihe ndị anyị ga-eme ka anyị na-enwe obi ụtọ ná ndụ. Na Baịbụl, Jehova gwara anyị otú ezinụlọ anyị ga-esi na-enwe obi ụtọ, otú ihe anyị nwere ga-esi na-eju anyị afọ, nakwa otú anyị ga-esi ghara ịna-echegbu onwe anyị. Dị ka anyị ka ga-ahụ nakwụkwọ a, Baịbụl zara ajụjụ ndị kacha mkpa ná ndụ. Ajụjụ ndị dị ka: Gịnị mere ahụhụ ji ju nụwa a? Olee otú ọdịnihu ga-adị? Ọ kọwakwara ihe Chineke merela iji hụ na ihe o bu nobi kee ụwa ga-emezu.E nwekwara ọtụtụ ihe ndị ọzọ gosiri na Baịbụl bụ akwụkwọ pụrụ iche, nakwa na ọ bụ naanị Chineke ga-enyeli anyị ụdị akwụkwọ a. Ọ bụ ihe dị ka ụmụ nwoke iri anọ dere Baịbụl, o wekwara ha ihe dị ka otu puku afọ na narị isii iji dee ya. Nagbanyeghị nke ahụ, ihe ha niile dere kwekọrọ, nihi na ọ bụ Jehova nwe ihe e dere na ya. 2 Timoti 3:16 Baịbụl adịghị ka akwụkwọ ndị ọzọ e dere noge ochie. Ihe ndị e dere na ya ka dịkwa otú ha dị nagbanyeghị na ọ dịla anya e dere ha. Ọtụtụ puku akwụkwọ mpịakọta ndị e ji dee Baịbụl noge ochie a ka nwere taa gosiri na nke a bụ eziokwu. Ihe ọzọkwa bụ na Baịbụl ka dịkwa taa nagbanyeghị mbọ niile ndị mmadụ gbarala ka a ghara ịsụgharị ya, ikesa ya ma ọ bụ ịgụ ya. Ọ bụ ya bụ akwụkwọ a kacha asụgharị ma na-ekesa nụwa taa. Otú a Baịbụl si ka dịrị taa gosiri na okwu Chineke anyị ga-adịgide ruo mgbe ebighị ebi.Aịzaya 40:8.JEHOVA MERE KA OBI SIE ANYỊ IKE NA Ọ GA-EMEZU NZUBE YAIhe ọzọ bụ na Chineke mere ihe pụrụ iche mere ka obi sie anyị ike na ọ ga-emezu nzube ya. Dị ka anyị kwuru na mbụ, Chineke kere ụmụ mmadụ ka ha biri nụwa ruo mgbe ebighị ebi. Mgbe Adam kpachaara anya mehie Chineke, ọ tụfuru ohere ya na ụmụ ọ ga-amụta nwere ịdị ndụ ebighị ebi. Baịbụl kwuru, sị: Nihi ya, dị nnọọ ka mmehie si naka otu mmadụ bata nụwa, ọnwụ esikwa ná mmehie bata, ọnwụ wee si otú ahụ gbasaa ruo mmadụ niile nihi na ha niile mehiere. Ndị Rom 5:12 Isi ahụ Adam nupụụrụ Chineke mere ka o yie ka ihe Chineke bu nobi kee ụmụ mmadụ agaghị emezu. Olee ihe Jehova mere maka ya?A na-ahụ àgwà Jehova nihe niile ọ na-eme. Ebe ọ bụ na ọ na-ekpe ikpe ziri ezi, o mere ka ha buru ihe ha metara. Ma, o mere ka ụmụ ha ga-amụtanwee olileanya. Jehova ji amamihe ya kpebie ihe ọ ga-eme gbasara ihe ahụ merenụ, ọ bụ ya mere o ji kwuo ozugbo ihe ọ ga-eme iji mezie ya. Jenesis 3:15 Ọ bụ Jizọs Kraịst bụ Ọkpara Chineke ka Chineke ga-eji gbapụta ụmụ mmadụ naka mmehie na ọnwụ. Olee ihe ọ ga-eme iji gbapụta ụmụ mmadụ?Ihe Chineke mere iji gbapụta ụmụ mmadụ naka mmehie Adam bụ na o zitere Jizọs nụwa ka ọ kụziere ụmụ mmadụ ihe ha ga-eme ka ha nweta ndụ, nakwa ka o nye mkpụrụ obi ya ka ọ bụrụ ihe mgbapụta nọnọdụ ọtụtụ mmadụ.Matiu 20:28;Jọn 14:6 Ihe mere Jizọs ji ruo eruo ịgbapụta ụmụ mmadụ bụ nihi na o zuru okè otú ahụ Adam zuru na mbụ. Ma, Jizọs adịghị ka Adam nihi na ọ nọgidere na-erubere Chineke isi, ọbụna ruo ọnwụ. Ebe ọ bụ na o nweghị ihe Jizọs metara ọ ga-eji anwụ, Jehova kpọlitere ya nọnwụ, ya alaghachi eluigwe. Jizọs mere ihe Adam na-emelighị, ya bụ, ime ka ụmụ mmadụ niile na-erubere Chineke isi biri nụwa ruo mgbe ebighị ebi. Nihi na ebe ọ bụ na e mere ka ọtụtụ mmadụ ghọọ ndị mmehie site ná nnupụisi nke otu onye ahụ, otú ahụkwa ka a ga-eme ka ọtụtụ mmadụ ghọọ ndị ezi omume site ná nrubeisi nke otu onye ahụ. Ndị Rom 5:19 Jehova ga-emezu ihe o bu nobi, ya bụ, ime ka ụmụ mmadụ biri nụwa ruo mgbe ebighị ebi nihi àjà Jizọs ji ndụ ya chụọ.Ihe Chineke mere gbasara nnupụisi Adam mere ka anyị ghọtakwuo ụdị onye ọ bụ. Anyị aghọtala na o nweghị ihe ga-eme ka Jehova ghara ime ihe ahụ o bu nobi. Ihe o kwuru ga-emezu. Aịzaya 55:11 Anyị na-aghọtakwa na Jehova hụrụ anyị nanya nke ukwuu. Ọ bụ site nihe a ka e mere ka ịhụya Chineke pụta ìhè nebe anyị nọ, nihi na Chineke zitere Ọkpara ọ mụrụ naanị ya nụwa ka anyị nwee ike inweta ndụ site naka ya. Ịhụya ahụ si otú a dịrị, ọ bụghị na ọ bụ anyị hụrụ Chineke nanya, kama na ọ bụ ya hụrụ anyị nanya wee zite Ọkpara ya ka ọ bụrụ àjà ime udo maka mmehie anyị.1 Jọn 4:9, 10.Chineke azọghị ọbụna Ọkpara nke ya kama o nyefere ya maka anyị niile. Nihi ya, obi siri anyị ike na Chineke ga-eji obiọma nye anyị ihe niile ọzọ. Ndị Rom 8:32 Olee ihe Chineke kwere anyị ná nkwa? Ị ga-achọpụta ya ma ị gụọ isiokwu ndị na-esonu.OLEE IHE NDỊ CHINEKE MERELA?Jehova kere ụmụ mmadụ ka ha dịrị ndụ ebighị ebi nụwa. O nyere anyị Baịbụl ka anyị nwee ike ịmụta banyere ya. Jehova ji Jizọs Kraịst gbapụta anyị, si otú ahụ mee ka nzube ya mezuoOlee Ihe Ndị Chineke Ga-eme?Ọ bụrụ na ị nọ ná nsogbu, ọ bụ na ị gaghị achọ ka enyi gị bịa nyere gị aka? Ọ bụ ya mere ụfọdụ ndị ji asị na Chineke abụghị enyi ha nihi na ha chere na o nweghị ihe ọ na-eme iji nyere ha aka. Ma nke bụ eziokwu bụ na e nweela ọtụtụ ihe Chineke mere iji nyere anyị aka, e nwekwara ihe ndị ọ ga-eme gbasara nsogbu ndị anyị na-enwe taa. Olee ihe ndị Chineke ga-eme?Ọ GA-EME KA IHE ỌJỌỌ NIILE KWỤSỊIhe Chineke ga-eme ka ihe ọjọọ niile kwụsị bụ ibibi onye ihe ọjọọ niile si naka. Baịbụl gwara anyị onye o si naka. Ọ sịrị: Ụwa dum dị naka ajọ onye ahụ. 1 Jọn 5:19 O nweghị onye ọzọ bụ ajọ onye ahụ ma ọ bụghị onye ahụ Jizọs kpọrọ onye na-achị ụwa a, ya bụ, Setan. Jọn 12:31 Ọ bụ ya na-eme ka ụmụ mmadụ na-eme ihe ọjọọ ndị juru nụwa taa. Gịnị ka Chineke ga-eme gbasara ya?Jehova Chineke ga-eji Ọkpara ya bụ Jizọs Kraịst mee ka ọ ghara ịdị bụ onye ahụ nke nwere ikike ịkpata ọnwụ, ya bụ, Ekwensu. Ndị Hibru 2:14;1 Jọn 3:8 Ihe Baịbụl kwuru gosiri na Ekwensu nonwe ya ma na o nwere oge dị mkpirikpi. Mkpughe 12:12 Chineke ga-ebibikwa ndị niile na-eme ihe ọjọọ.Abụ Ọma 37:9;Ilu 2:22.Ọ GA-EME KA ỤWA GHỌỌ PARADAỊSChineke mechaa ka ihe ọjọọ niile kwụsị nụwa, ọ ga-emezuzi nzube ya, ya bụ, ime ka ụmụ mmadụ zuru okè biri na paradaịs ruo mgbe ebighị ebi. Olee ihe ndị anyị na-atụ anya na Chineke ga-emere anyị noge ahụ?A ga-enwe udo na obi iru ala.Ma ndị dị umeala nobi ga-enweta ụwa, ha ga-enwekwa obi ụtọ dị ukwuu nihi udo nke zuru ebe niile.Abụ Ọma 37:11.A ga-enwe nri na-edozi ahụ nụwa niile.Ọka ga-ejupụta nelu ụwa; Ọ ga-ejubiga ókè nelu ugwu dị iche iche.Abụ Ọma 72:16.A ga-enwe ụlọ ndị mara mma na ọrụ ndị na-eme obi ụtọ.Ha ga-ewu ụlọ, biri nime ha; ha ga-akọkwa ubi vaịn, rie mkpụrụ ha. . . . Ndị m họọrọ ga-eji ihe aka ha rụpụtara mee ihe nuju.Aịzaya 65:21, 22.Ọ na-agụ gị agụụ ịhụ mgbe ihe ndị a ga-emezu? Noge na-adịghị anya, ha ga-emezu.Ọ GA-EME KA ỌRỊA NA ỌNWỤ GHARAZIE ỊDỊAnyị niile na-arịa ọrịa ma na-anwụ anwụ taa. Ma noge na-adịghị anya, ihe ndị a agaghịzi adị. Nihi àjà Jizọs ji ndụ ya chụọ, Chineke ga-eme ka e wee ghara ibibi onye ọ bụla nke nwere okwukwe na Jizọs, kama ka o nwee ndụ ebighị ebi. Jọn 3:16 Olee ihe ga-eme mgbe ahụ?Ọrịa agaghịzi adị.Ọ dịghị onye bi na ya nke ga-asị: Ana m arịa ọrịa. Ndị bi nala a ga-abụ ndị a gbaghaara njehie ha.Aịzaya 33:24.Ọnwụ agaghịzi adị.Ọ ga-eloda ọnwụ ruo mgbe ebighị ebi, Ọkaakaa Onyenwe anyị Jehova ga-ehichapụkwa anya mmiri nihu niile.Aịzaya 25:8.Ụmụ mmadụ ga-adị ndụ ebighị ebị.Onyinye nke Chineke na-enye bụ ndụ ebighị ebi site naka Kraịst Jizọs Onyenwe anyị.Ndị Rom 6:23.A ga-akpọlite ndị nwụrụ anwụ.A gaje inwe mbilite nọnwụ nke ma ndị ezi omume ma ndị ajọ omume. Ọrụ Ndịozi 24:15 Ndị nwụrụ anwụ ga-eso rite uru nihe mgbapụta ahụ Chineke nyere anyị.Olee otú Chineke ga-esi mezuo ihe ndị a niile?Ọ GA-EME KA E NWEE ỌCHỊCHỊ ZURU OKÈChineke ga-eji Alaeze eluigwe ya, nke Jizọs Kraịst bụ eze ya, mee ka ihe o bu nobi gbasara ụmụ mmadụ na ụwa mezuo. Abụ Ọma 110:1, 2 Ọ bụ ọchịchị, ma ọ bụ alaeze ahụ ka Jizọs kụziiri ndị na-eso ụzọ ya ka ha kpee ekpere gbasara ya, sị: Nna anyị nke bi neluigwe, . . . ka alaeze gị bịa.Matiu 6:9, 10.Alaeze Chineke ga-achị ụwa niile ma mee ka ahụhụ ụmụ mmadụ na-ata gharazie ịdị. Alaeze a bụ ọchịchị kacha mma ụmụ mmadụ nwere ike inwe. Ọ bụ ya mere Jizọs ji jiri ike ya niile kwusaa ozi ọma alaeze ahụ mgbe ọ nọ nụwa ma gwa ndị na-eso ụzọ ya ka ha mee otú ahụ.Matiu 4:23;24:14.Ọ bụ nihi na Jehova Chineke hụrụ anyị nanya mere o ji kwe nkwa na ọ ga-emere anyị ihe ndị a niile. Ọ bụ na ihe a agaghị eme ka ị chọọ ịbịaru ya nso? Olee uru ịbiaru ya nso ga-abara gị? Ị ga-amata ya nisiokwu na-esonu.OLEE IHE NDỊ CHINEKE GA-EME?Chineke ga-eme ka ọrịa na ọnwụ gharazie ịdị. Ọ ga-emekwa ka Alaeze ya chịwa ụwa niile, ka ụmụ mmadụ dịrị notu, meekwa ka ụwa ghọọ paradaịsOlee Uru Ịmata Onye Chineke Bụ Ga-abara Gị?Ugbu a, o doro anya na anyị amatala azịza ajụjụ bụ: Ònye Bụ Chineke? Anyị esila na Baịbụl mụta na aha ya bụ Jehova nakwa na àgwà ya kacha pụta ìhè bụ ịhụya. Anyị tụlekwara ihe ndị o meerela anyị nakwa ihe ndị ọ ka ga-emere anyị. Ọ bụ eziokwu na e nwere ọtụtụ ihe ndị anyị ga-amụtakwu banyere Chineke, ma olee uru ịmụta ihe ndị ahụ ga-abara gị?Jehova kwere nkwa na ọ bụrụ na ị chọọ ya, ọ ga-ekwe ka ị chọta ya. 1 Ihe E Mere 28:9 Chegodị uru ị ga-erite ma ị gbalịa ka ị mata onye Chineke bụ ma mata ya. Gị na ya ga-enwe mmekọrịta chiri anya. Abụ Ọma 25:14 Olee uru ịbụ enyi Chineke ga-abara gị?Ị ga-enwe ezigbo obi ụtọ.Baịbụl kwuru na Jehova bụ Chineke bụ onye obi ụtọ. 1 Timoti 1:11 Ọ bụrụ na gị na ya adịrị ná mma, gị ana-eṅomikwa ya, ọ ga-eme ka i nwee ezigbo obi ụtọ, obi eruo gị ala, ahụ agbasiekwa gị ike. Abụ Ọma 33:12 Ị ga na-enwekwa obi ụtọ ná ndụ gị ma ọ bụrụ na i zere ihe ndị ga-akpatara gị nsogbu, na-akpa àgwà dị mma ma gbalịakwa na-eme ka gị na ndị ọzọ na-adị ná mma. Neziokwu, ị ga-ahụ na ihe otu ọbụ abụ kwuru bụ eziokwu. Ọ sịrị: Ịbịaru Chineke nso dị m mma.Abụ Ọma 73:28.Ọ ga na-elekọta gị nke ọma.Jehova kwere ndị na-efe ya nkwa, sị: M ga-enye gị ndụmọdụ, anya m ga-adị nebe ị nọ. Abụ Ọma 32:8 Nke ahụ pụtara na Jehova na-elekọta ndị na-efe ya ma na-egboro ha mkpa ha notu notu. Abụ Ọma 139:1, 2 Ọ bụrụ na gị na Jehova adịrị ná mma, ị ga-ahụ na o nweghị mgbe ọ ga-ahapụ gị.Ọdịnihu gị ga-adị mma.Ọ bụghị naanị na Chineke ga-eme ka ị na-enwe obi ụtọ ná ndụ, kamakwa, ọ ga-eme ka i nwee ọdịnihu magburu onwe ya. Aịzaya 48:17, 18 Baịbụl kwuru, sị: Iji nweta ndụ ebighị ebi, ọ dị ha mkpa ịmata gị nke ọma, onye naanị ya bụ ezi Chineke, matakwa onye i zitere, bụ Jizọs Kraịst. Jọn 17:3 Noge a nsogbu juru ebe niile, olileanya Chineke na-enye anyị dị ka arịlịka nke ga-eme ka anyị guzosie ike.Ndị Hibru 6:19.Ihe ndị a bụ uru ole na ole anyị ga-erite ma anyị mara Chineke nke ọma ma bụrụ enyi ya. Anyị na-agba gị ume ka ị gaa na jw.org, ma ọ bụkwanụ gị agakwuru Onyeàmà Jehova ọ bụla ma ị chọọ ịmatakwu gbasara Chineke na ihe ndị ọ ga-eme nọdịnihu.I Nwere Ike Ịbụ Enyị ChinekeỤFỌDỤ NDỊ NA-ECHE NA . . .Chineke enwechaghị mmasị nebe anyị nọ, na ọ dị elu, dị nsọ, nakwa na anyị enweghị ike ịbịaru ya nso.IHE BAỊBỤL KWURUBịaruonụ Chineke nso, ọ ga-abịarukwa unu nso.Jems 4:8.Na-atụkwasịnụ ya nchegbu unu niile, nihi na ihe banyere unu na-emetụ ya nobi.1 Pita 5:7.OLEE IHE Ị GA-EME KA Ị BỤRỤENYI CHINEKE?Na-akọrọ ya mkpa gị.Abụ Ọma 145:18, 19.Na-ege ya ntị.Abụ Ọma 32:8.Na-eme ihe ọ gwara gị.Ilu 3:5, 6.Adala mbà ná mbọ ị na-agba ka gị na Chineke bụrụ enyi.Matiu 7:7, 8. 